Roslinda Abdul Majid

Roslinda Haji Abdul Majid atau lebih dikenali sebagai DJ Lin (lahir 31 Disember 1975)Biodata DJ Lin Azhan.co. Dicapai pada 17 Mei 2018. merupakan seorang penyampai radio dan penyanyi wanita Malaysia. Beliau merupakan salah seorang penyampai radio Suria FM dan terkenal kerana rancangan radio Suria Cinta yang dikendalikannya.

Pendidikan
DJ Lin merupakan lulusan dalam bidang Komunikasi Massa (Kewartawanan) di Universiti Teknologi MARA (UiTM) kampus Shah Alam, Selangor.

Kerjaya
Roslinda, lebih dikenali umum sebagai  DJ Lin memulakan kerjaya awalnya di Best 104 sebelum berpindah ke RfM.

Pada 1 Jun 2006, beliau menyertai Suria FM yang mana beliau mengendalikan rancangan Suria Cinta pada setiap Jumaat hingga Ahad dari jam 8 malam hingga 1 pagi. Suria Cinta membincangkan topik perhubungan dan percintaan. Beliau juga memegang jawatan sebagai Pengurus Program di Suria serta memegang jawatan baharu di dalam pengurusan Star Radio Group.

Pada November 2011, DJ Lin memulakan kerjaya muziknya dengan melancarkan single solo pertamanya, "Ranting Kenangan" yang dicipta oleh Eddie Hamid dan ditulis oleh Ku Seman Ku Hussein.

Beliau juga mengendalikan rancangan Apa Itu Cinta yang membincangkan tentang kisah cinta selebriti popular tanah air. Ia meraih 500,000 tontonan di Facebook rasmi Suria FM.

Kehidupan peribadi
DJ Lin merupakan anak ketujuh dari 10 beradik, lahir dan membesar di Larkin Jaya, Johor Bahru, Johor. Beliau merupakan ibu tunggal kepada dua anak daripada perkahwinan terdahulu.

Bapanya meninggal dunia pada 2000. Ibunya, Puteh Jantan mengalami bengkak jantung dan air memenuhi badan terutama paru-paru akibat kegagalan buah pinggang berfungsi dengan baik. Abangnya Ismail Abdul Majid, meninggal dunia secara tiba-tiba akibat tekanan darah tinggi melampau sehingga pembuluh darah dikepalanya pecah pada 6 November 2017 pada 51 tahun.

DJ Lin menjalani pembedahan membuang fibroid, iaitu ketumbuhan di pangkal rahim pada 1 Mei 2019. Beliau dinasihatkan oleh doktor agar berehat selama satu atau dua bulan, kerana tidak sedarkan diri.DJ Lin selamat dibedah buang fibroid Harian Metro (1 Mei 2019). Dicapai pada 2 Mei 2019.

Diskografi
+Single Tahun Tajuk2013 

Radiografi

Radio
 Tahun Tajuk Stesen - 2006Citra Cinta, Red Xpress & Red Refleksi Red 104.9 1 Jun 2006 – kini Suria Cinta Suria

Anugerah dan pencalonan
 Tahun Anugerah Kategori Keputusan2010Anugerah Sri Angkasa 2010Penyampai Radio Wanita Terbaik2012Anugerah Ikon Wanita Muda 2012Kesatria Puteri Penyampai Radio2013Anugerah Bintang Popular Berita Harian ke-26Penyampai Radio Wanita Popular2013Anugerah Bintang Popular Berita Harian ke-28Penyampai Radio Wanita Popular2016Anugerah Bintang Popular Berita Harian ke-29Penyampai Radio Wanita Popular2018Anugerah Bintang Popular Berita Harian ke-31Penyampai Radio Popular2019Anugerah MeleTOP Era 2019Penyampai Radio MeleTOP2019 Anugerah Bintang Popular Berita Harian ke-32 Penyampai Radio Popular2020Anugerah Bintang Popular Berita Harian ke-332021Anugerah Bintang Popular Berita Harian ke-342023Anugerah Bintang Popular Berita Harian ke-35 2025Anugerah Bintang Popular Berita Harian ke-37

Rujukan

Pautan luar
 Profil di laman web Suria FM




Kategori:Kelahiran 1975
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang Malaysia berketurunan Cina
Kategori:Penyampai radio Malaysia
Kategori:Pengacara wanita Malaysia
Kategori:Penyanyi wanita Malaysia
Kategori:Orang dari Johor